Den Vest-Sjællandske Avis, 1819-08-03
Den store Folkeforsamling paa Smithfields i London er bleven afholdet den 21de Juli, man regner at 70 til 80000 Mennesker vare tilstæde derved alt gik roeligt af, og de saameget befrygtede Uordener indtraf ikke. Paa Gadehiørnerne havde i den saakaldte Commissions af de 200 Navn været opslaget Opfordringer, som tildeels indeholdt meget blodtørstige Yttringer. Folkemængden begyndte at samle sig to til tre Timer for den bestemte Tid, som var Kl. 12, og inddeeles i Bladet Times i 3 Classer, i Reformatorer, nysgierrige Tilskuere og Lommetyve. Da Vognen ankom, hvorfra Talerne skulde holdes, viiste sig ogsaa den omtalte Commission; dens Medlemmer gik parviis ind paa Pladsen med hvide Stokke i Hænderne. Ordføreren Hr. Hunt havde paa sin venstre Side Thistlewood og Preston, og paa sin høire Side Doct. Watson og Præsten Harrison; da han havde holdet sin Tale, som blev hørt med et stort Biefald, saa fremsatte han 18 Beslut ninger til Antagelse, som gik ud paa en Udvikling af Menneske og Borgerrettighederne, paa en Parlamentsreform, saa at fra 1ste Januar 1820, ingen Love skulle være gyldige, som ikke blive givne af retmæssige Repræsentantere, at en fuldkommen Liighed i Rettigheder skal bevirkes for Bekienderne af alle Religions=Partier; at de lidende Jrlandske Katholikers Sag skal understøttes, at der skal skaffes Hielp for de hungrende og forprygl de Brittiske Soldater, og endelig paa, at Forsamlingen skal frasige sig al Andeel i de vanærende og feige Handlinger af Flække=Sælgerne, hvorved den brave Napoleon, udelukkes som en Fange paa en øde Øe, fra alt menneskeligt Selskab, adskilles paa en voldsom Maade fra sin eneste Søn, gives til Priis for en leiet Fangevogters brutale Uforskammenhed, og maae derved tilsidst omkomme. Præsten Harrison erklærede alle disse Sætninger, for at være fortreffelige; Hr. Hunt spurgte nu, om der skulde stemmes for dem alle under eet, eller for hver af dem særskildt, Nu bleve alle Hænder paa Qvæg torvet løftede i Veiret for den almindelige Afstemning, og kun to til tre for det modsatte. Derpaa bleve to Fahner udfoldede; een med Navnene England paa en rød, Skotland paa en hvid og Jrland paa en grøn Grund; (Hr. Hunt kalder den Unions-Fahnen; men hans Modstandere den blodige trefarvede Franske Revolutions=Fahne). Den anden Fahne var rød, med Jndskriften: Frihed eller Død. Allarmen blev meget stor. Hr. Hunt berettede derpaa, paa hvilken haanende Maade han var bleven modtaget af Lord Sidmouth, da han vilde overlevere de forrige Folke=Forsamlingers Beslutninger til Prinds=Regenten. Nu fremkom paa eengang 30 Constabler, som arresterede Præsten Harrison; Hr. Hunt tilbød sig forgiæves, at lade sig fængsle tilligemed ham, og Folkestimlen forholdt sig roelig derved. Hr. Watson og fleere holdt derpaa Taler; en almindelig Dadel over Lord Sidmouths Forhold blev voteret; man foreslog spotviis en Taksigelse til Lord-Majoren, for den Understøttelse han havde forundet Forsamlingen; dette foraarsagede en almindelig Latter; derimod blev den varmeste Taksigelse voteret til Hr. Hunt; han holdt endnu en galant Slutningstale, steeg derpaa til Hest, og reed bort ledsaget af en overordentlig Mængde Mennesker. - Lord-Majoren har anmeldet i Communeraadet, at Prinds-Regenten har ladet ham takke for de trufne Forholdsregler til den offentlige Ordens Vedligeholdelse; han bekiendtgjorde tillige, at han havde Underretning om, at man havde søgt at forføre fleere Personer til, at sætte Jld paa London paa fleere Steder, og til at udplyndre Jndvaanerne. Ogsaa i Leeds og i Nottingham, have Folkeforsamlinger paa 4 til 5000 Mennesker været holdte, hvorved vel ingen Optøier passerede, men hvori dog de meest udsvævende Beslutninger bleve fattede, tillige udbreder sig en religiøs Sect, som kaldes Ronters, og som lærer, at alle Eiendomme bør nydes i Fælledsskab o. s. v., deres Tilhængere holde Sammenkomster om Natten, og deres Antal tager til i mange Grevskaber. - Anstalterne til at forebygge Nøden ved Folkeforsamlingen i Smithfields, vare meget store, fleere Regimenter vare beordrede til London; alle offentlige Bygninger vare besatte med dobbelt Vagt; det Ostindiske Compagnie havde ladet sine Pakhuse, besætte med 3000 Mand. Lord=Majoren og heele Magistraten var forsamlet.